fi fi fi fi fi fi fi fi fi et fi fi fi fi fi fi fi fi de fi fi fi fi fi de fi fi fi fi fi fi fi fi fi de fi fi fi de fi fr kn fi fi de fi fi fi fi fi fi cs fi fi fi fi fi cs fi fi fi fi cs fi fi fi fi fi cs fi fi fi fi fi fi cs fi fi fi cs fi fi fi fi fr fi fi fi fi fi fi cs fi cs fi fi fi fi cs fi fi fi fi fi
Seija El Sayed - Uusi Suunta: 2011
Sinun äänesi on aika kuulua
Sairaslomien määrällä verrattuna muihin verrokkikuntiin suomessa, "pääsee" Jämsä varmasti melko korkealle taulukoissa. Normaalisti kun päästään jossain asiassa kärkeen niin voidaan olla ylpeitä ja vähän tuulettaakkin. Tällä kertaa asia on täysin päinvastoin. Meidän on syytä olla todella huolissamme ja vakavasti pohtia syntyjä syviä. Nyt on peiliin katsomisen paikka ja sinne kannattaakin katsoa pitkään ja hartaasti.
Monien mielestä luvut ovat täysin käsittämättömiä, kun ottaa huomioon esim. hyvin toimivan työterveyshuollon ja sen, että työntekijöillä on mahdollisuus harrastaa erilaisia liikuntamuotoja kaupungin tarjoamana. Hyvä näin, mutta...
Mielestäni nämä eivät auta, jos työnkuormitus sekä fyysisesti että henkisesti on niin raskasta, että siellä työssä on paha olla. Monille työpäivä on niin raskas, että kotiin päästyään jaksaa hoitaa vain pakolliset askareet ja loppuaika meneekin lepäämiseen ja akkujen lataamiseen, että jaksaa taas seuraavan päivän työvuoron hoitaa kunniakkaasti.
Sairaslomat ja eri yksiköiden väliset epäsuhdat työnkuormituksen suhteen ovat olleet ongelma jo pitkään ja kaikkien tiedossa. Onko nyt aika jo toimia?
Lähettänyt Seija klo keskiviikkona, kesäkuuta 01, 2011 Ei kommentteja:
(Jämsän seutu 4.4.2011) Siinäkö oli vastaus vanhustenhuollon ongelmiin? Vastaukset olivat juuri sellaisia kuin oletinkin niiden olevan. Harhaanjohtavia ja kaukana todellisuudesta. Johtajien ja päättäjien kannattaisi laskeutua hoitotyötä tekevien joukkoon ja arkeen, niin tiedettäisiin molemminpuolin mistä puhutaan. En kyllä jaksa uskoa, etteikö siellä korkeammalla jakkaralla istuvat tietäisi asioiden oikeata laitaa. Se, että ko. ongelmat kyllä pyritään salaamaan ja piilottelemaan vierailijoilta ja omaisilta on kyllä totta. Ei ole hoitajillekkaan mikään ylpeyden aihe esitellä omaisille kuinka asioiden todellinen laita on. Toivon, että asiasta tehdään virallinen kysely vuodeosastojen esimiehille, hoitajille ja sairaala-apulaisille, jonka pohjalta voidaan toimia asian vaatimalla tavalla. Itse seison sanojeni takana ja vastaan kirjoituksistani.
Kysymys: Tarvitaanko oikeasti laki vanhuksien oikeudesta hyvään ruokaan ja puhtaisiin vaatteisiin, ennenkuin asia Jämsän kaupungissa saadaan korjattua?
Lähettänyt Seija klo lauantaina, huhtikuuta 09, 2011 Ei kommentteja:
keskiviikko 16. maaliskuuta 2011
Oikeus hyvään ravitsemukseen ja puhtaisiin vaatteisiin
Onko nämä etuoikeuksia, jotka eivät kosketa vuodeosaston vanhuksia?. Olin viisi vuotta työssä Jämsän vuodeosastoilla ja nämä ko. ongelmat ovat itselläni valitettavan hyvässä muistissa. Edelleen tulee viestiä omaisilta ja kentältä, että mikään ei ole muuttunut.... ainakaan parempaan suuntaan.
Hyvä ravitsemus tarkoittaa mielestäni ruokaa, jonka ravintosisältö on riittävä ja koostumus sellainen, että huonosti nielevä vuodepotilas sen saa kurkustansa alas. Eikä haittaisi, jos ruoan ulkonäkö olisi sen verran miellyttävä, ettei se saa ruokailijaa tai avustajaa voimaan pahoin.
Kun osaston vanhukset käyvät kylvyssä vain kerran viikossa olisi mielestäni enemmän kuin kohtuullista, että kylvyn jälkeen he saisivat oikeanlaiset puhtaat vaatteet päällensä ja puhtaat petivaatteet sänkyynsä. Puhtaan pyykin vajetta selitellään milloin mitenkin. Milloin on koneet rikki, milloin henkilökunta on sairaslomilla jne..... Eihän näin voi jatkua vuodesta toiseen. Jossakin mättää pahan kerran. Muistan hyvin kuinka kylpypäivinä hoitajat usein kävivät kilpajuoksua siitä kuka kerkiää puhtaan vuodesuojan nappaamaan ja häviäjä joutui lähtemään "sakkokierrokselle" etsimään vaatteita sairaalan muille osastoille. Itsekkin kävin siellä useamman kerran "varkaissa".
Puhtaiden vaatteiden merkitys sairaalaoloissa ei varmaan ole kenellekkään epäselvä. Niistä on kuitenkin ainainen pula. Ongelmat ovat todellisia ja haittaavat suuresti jo muutenkin tiukoilla olevaa henkilökuntaa sekä mielestäni ovat riski potilaan turvalliselle hoidolle, laadusta puhumattakaan. Tässä muutamia esimerkkejä: kun potilaalla on käytössä haalari, se ei suinkaan ole huvin vuoksi vaan hänen omaksi parhaakseen. Haalareilla suojataan esim. haavapeitteiden paikallaan pysyminen, estetään katetrin irtoaminen sekä eritteiden leviäminen. No sitten vuodevaatteet, ei sinne kenenkään kuuluisi joutua laittamaan mitään pielavetisiä ratkaisuja. Vuodesuojien puuttuessa sinne viritellään esim. pussilakanoita moninkerroin ja milloin mitäkin keppaskonsteja. Ei vuodepotilaan hauras iho kestä tällaisia. Tämän enempää en halua yksityiskohtiin näin lehden palstoilla mennä.
Nyt olisi vaan hyvät neuvot tarpeen kuinka tämä vuosia kestänyt ongelma saataisiin viimein ratkaistua. Ei järjestelmä voi olla noin hauras, että se kerta toisensa jälkeen kaatuu esim. sairaslomiin. Asia on ollut useaan kertaan esillä milloin missäkin. Itse olen kertonut siitä valtuustossa ja seminaareissa. Kuka, ketkä ja missä voisivat jo viimein asialle oikeasti jotain tehdä?
Haluan vielä lopuksi korostaa sitä, että henkilökunta niin keittiössä, pesulassa kuin osastoilla on kohtuuttoman paineen alla ja varmasti tekevät kaikkensa. Arvostankin todella heidän työpanostaan ja nostan hattua kaikille, jotka siellä töitä tekevät.
Lähettänyt Seija klo keskiviikkona, maaliskuuta 16, 2011 1 kommentti:
Uudemmat tekstit Vanhemmat tekstit Etusivu
Puh. 040 730 2405
►  joulukuuta 2019 (1)
►  elokuuta 2019 (2)
►  kesäkuuta 2019 (1)
►  huhtikuuta 2019 (1)
►  maaliskuuta 2019 (1)
►  helmikuuta 2019 (1)
►  joulukuuta 2018 (1)
►  marraskuuta 2018 (2)
►  kesäkuuta 2018 (1)
►  toukokuuta 2018 (2)
►  huhtikuuta 2018 (2)
►  lokakuuta 2017 (1)
►  huhtikuuta 2017 (1)
►  maaliskuuta 2017 (1)
►  helmikuuta 2017 (1)
►  marraskuuta 2016 (2)
►  lokakuuta 2016 (1)
►  syyskuuta 2016 (1)
►  elokuuta 2016 (2)
►  kesäkuuta 2016 (2)
►  joulukuuta 2015 (1)
►  marraskuuta 2015 (1)
►  lokakuuta 2015 (2)
►  syyskuuta 2015 (1)
►  huhtikuuta 2015 (2)
►  maaliskuuta 2015 (1)
►  marraskuuta 2014 (2)
►  lokakuuta 2014 (2)
►  toukokuuta 2014 (2)
►  marraskuuta 2012 (2)
►  syyskuuta 2012 (1)
►  kesäkuuta 2012 (1)
►  tammikuuta 2012 (1)
▼  kesäkuuta 2011 (1)
►  huhtikuuta 2011 (1)
Voi jumalanpyssyt ja puukuulat!
►  maaliskuuta 2011 (1)
Oikeus hyvään ravitsemukseen ja puhtaisiin vaattei...
►  heinäkuuta 2010 (1)
►  syyskuuta 2009 (1)
►  toukokuuta 2009 (1)
►  huhtikuuta 2009 (1)
►  tammikuuta 2009 (1)
►  joulukuuta 2008 (1)
►  marraskuuta 2008 (2)
►  lokakuuta 2008 (1)
►  syyskuuta 2008 (2)
Teema: Yksinkertainen. Teeman kuvien tekijä: rami_ba. Sisällön tarjoaa Blogger.